
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


22 Ιουνίου 2017 


ΤΕΥΧΟΣ ΤΕΤΑΡΤΟ 


Αρ 


. Φύλλου 161 


ΑΠΟΦΑΣΕΙΣ 

Αριθ. 40635/2764 

Καθορισμός των οριογραμμών αιγιαλού - παρα¬ 
λίας στη θέση «ΛΙΓΟΝΕΡΙ» του Δήμου Σπετσών 
της Περιφερειακής Ενότητας Νήσων του Νομού 
Αττικής. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις των άρθρων 6, 280 και 283 παρ. 4 του 
ν. 3852/2010 «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλικρά¬ 
της» (Φ.Ε.Κ. 87/Α77-6-2010), όπως τροποποιήθηκαν και 
ισχύουν σε συνδυασμό με τις διατάξεις του ν. 2503/1997 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες 
διατάξεις» (Φ.Ε.Κ. 107/Α/30-5-1997). 

2. Τις διατάξεις του π.δ. 135/2010 «Οργανισμός της 
Αποκεντρωμένης Διοίκησης Αττικής» (Φ.Ε.Κ. 228/Α7 
27-12-2010), όπως τροποποιήθηκαν και ισχύουν. 

3. Τις διατάξεις των άρθρων 28 και 28Α του ν. 4325/ 
2015 «Εκδημοκρατισμός της Διοίκησης - Καταπολέ¬ 
μηση Γραφειοκρατίας και Ηλεκτρονική Διακυβέρ¬ 
νηση. Αποκατάσταση αδικιών και άλλες διατάξεις» 
(Φ.Ε.Κ. 47/Α/11 -05-2015),όπως το τελευταίο συμπληρώ¬ 
θηκε με τις διατάξεις του άρθρου 24 του ν. 4368/2016 
«Μέτρα για την επιτάχυνση του κυβερνητικού έργου 
και άλλες διατάξεις» (Φ.Ε.Κ. 21 /Α/02-02-2016). 

4. Τις διατάξεις της παρ. 21 του άρθρου 46 του 
ν. 3220/2004 «Μέτρα αναπτυξιακής και κοινωνικής πο¬ 
λιτικής - αντικειμενικοποίηση του φορολογικού ελέγ¬ 
χου και άλλες διατάξεις» (Φ.Ε.Κ. 15/Α728.01.2004), στις 
οποίες προβλέπεται ότι από 10.4.2004 αρμοδιότητες του 
Υπουργού Οικονομίας και Οικονομικών, οι οποίες ανήκαν 
ή είχαν μεταβιβασθεί στους Νομάρχες, μέχρι την έναρξη 
λειτουργίας των Νομαρχιακών Αυτοδιοικήσεων και αφο¬ 
ρούν θέματα Υπηρεσιών του Υπουργείου Οικονομίας 


και Οικονομικών, που εξαιρέθηκαν από την κατάργηση 
με τις διατάξεις της παραγράφου 2 του άρθρου 39 του 
ν. 2218/1994, περιέρχονται στον Γενικό Γραμματέα της 
Περιφέρειας, εκτός των θεμάτων των Υ.Δ.Ε.». 

5. Την υπ'αριθ. 1063649/790/Α0006/3-8-2004 απόφα¬ 
ση του Υπουργού Οικονομίας και Οικονομικών με θέμα: 
"Καταγραφή - διοικητική κωδικοποίηση των αρμοδιο¬ 
τήτων σε θέματα Υπηρεσιών του Υπουργείου Οικονο¬ 
μίας και Οικονομικών, που περιέρχονται στους Γενικούς 
Γραμματείς Περιφερειών, κατά τις διατάξεις της παρ. 21 
του άρθρου 46 του ν. 3220/2004". 

6. Το υπ'αριθ. Δ6Α 1022671 ΕΞ 2011/10.2.2011 έγ¬ 
γραφο του Υπουργείου Οικονομικών - Διεύθυνση Ορ¬ 
γάνωσης, σύμφωνα με το οποίο οι αρμοδιότητες του 
Υπουργού Οικονομικών που περιήλθαν στους Γενικούς 
Γραμματείς των Περιφερειών (του ν. 2503/1997, Φ.Ε.Κ. 
107/Α/1997), σύμφωνα με τις διατάξεις της παρ. 21 του 
άρθρου 46 του ν. 3220/2004 (ΑΊ 5) και καταγράφονται 
στην υπ'αριθ. 1063649/790/Α0006/3.8.2004 απόφαση 
του Υπουργού Οικονομίας και Οικονομικών, ασκούνται 
από 1/1/2011 από τον Γενικό Γραμματέα της Αποκεντρω¬ 
μένης Διοίκησης (άρθρο 280 του ν. 3852/2010). 

7. Τις διατάξεις του π.δ. 111/2014 «Οργανισμός του 
Υπουργείου Οικονομικών» και ειδικότερα το άρθρο 105 
σύμφωνα με το οποίο "Οι Κτηματικές Υπηρεσίες καταρ- 
γήθηκαν και συστάθηκαν οι Περιφερειακές Διευθύνσεις 
Δημόσιας Περιουσίας" (Φ.Ε.Κ. 178/Α729-08-2014). 

8. Τις διατάξεις των άρθρων 1 (παρ. 1,2,3 ), 2, 3,4,5, 
6, 7, 8,9 του ν. 2971/2001 «Αιγιαλός, παραλία και άλλες 
διατάξεις» (Φ.Ε.Κ. 285/Α719-12-2001) και όπως τα άρθρα 
4,5,6 και 7 τροποποιήθηκαν και ισχύουν με το άρθρο 11 
του ν. 4281/2014 (Φ.Ε.Κ. 160/Α708-08-2014), το άρθρο 
27 του ν. 4321/2015 (Φ.Ε.Κ. 32/Α721-03-2015) και το 
άρθρο 62 του ν. 4403/2016 (Φ.Ε.Κ. 125/ Α707-07-2016). 

9. Την αριθ. 108953 π.ε./8205 π.ε./ΒΟΟΙ 0/2005 κοινή 
υπουργική απόφαση περί" Στοιχείων καθορισμού αιγι- 
αλού και παραλίας" (Φ.Ε.Κ. 595/Β704-05-2005), εκδο- 
θείσα κατ' εξουσιοδότηση του άρθρου 9 του ν. 2971/ 
2001. 

10. Την αριθ. 4032/05-02-1969 απόφαση του Νομάρχη 
Πειραιά, με την οποία επικυρώθηκε η από 24-10-1968 
έκθεση της επιτροπής καθορισμού ορίων αιγιαλού και 
παραλίας καθώς και το συνοδεύον αυτή από Αύγουστο 
του 1968 τοπογραφικό διάγραμμα, για τον καθορισμό 
των ορίων αιγιαλού και παραλίας στη θέση "ΛΙΓΟΝΕΡΙ" 
Σπετσών (Φ.Ε.Κ. 84/Δ/30-04-1969). 

11. Τις διατάξεις του ν. 3469/2006 «Εθνικό Τυπογρα¬ 
φείο, Εφημερίς της Κυβερνήσεως και λοιπές διατάξεις» 
(Φ.Ε.Κ. 131/Α/28-06-2006), όπως τροποποιήθηκαν και 
ισχύουν. 

12. Τις διατάξεις του ν. 3861 /2010 «Ενίσχυση της δια¬ 
φάνειας με την υποχρεωτική ανάρτηση νόμων και πρά¬ 
ξεων των κυβερνητικών, διοικητικών και αυτοδιοικη- 
τικών οργάνων στο διαδίκτυο "Πρόγραμμα Διαύγεια" 
και άλλες διατάξεις» (Φ.Ε.Κ. 112/Α/13-07-2010), όπως 
ισχύουν σήμερα. 

13. Την αριθ. πρωτ. 67775/37412/16-09-2015 (Α.Δ.Α. 
Ω8ΕΓΟΡ1Κ-ΕΝΘ) απόφαση του Γ. Γ. Αποκεντρωμένης Δι¬ 
οίκησης Αττικής, με την οποία ορίστηκαν τα μέλη της 
Επιτροπής καθορισμού αιγιαλού και παραλίας σύμφωνα 
με το άρθρο 3 του ν. 2971 /2001, χωρικής αρμοδιότητας 
της Περιφερειακής Δ/νσης Δημόσιας Περιουσίας Αττι¬ 
κής, όπως τροποποιήθηκε και ισχύει με την αριθ. πρωτ. 
25766/1717/28-03-2017 (ΑΔΑ: ΩΟΔΡΟΡ1 Κ-ΟΗΣ) όμοια. 

14. Τοαριθ. πρωτ. 3735/848/11-04-2017 έγγραφο της 
Περιφερειακής Δ/νσης Δημόσιας Περιουσίας Αττικής, 
Τμήμα Β'- Αιγιαλού και Παραλίας, με το οποίο διαβιβά¬ 
στηκαν μεταξύ άλλων τα ακόλουθα στοιχεία αναφορικά 
με το αντικείμενο του θέματος: 

ί) Οι αριθ. πρωτ. 2548/27-05-2014 - 5748/01-04-2015 
αιτήσεις του ΣΑΡΑΝΤΟΠΟΥΛΟΥ ΚΩΝΣΤΑΝΤΙΝΟΥ για τη 
δυνατότητα εκτέλεσης τεχνικού έργου για προστασία 
της ιδιοκτησίας του από διάβρωση στην περιοχή "Λιγο- 
νέρι" Σπετσών. 

Μ) Η από 16-12-2016 έκθεση της Επιτροπής του άρ¬ 
θρου 3 του ν. 2971 /2001, για τον καθορισμό των οριο- 
γραμμών αιγιαλού - παραλίας στη θέση "ΛΙΓΟΝΕΡΙ"του 
Δήμου Σπετσών της Περιφερειακής Ενότητας Νήσων 
του Νομού Αττικής. 

ίίί) Το συνοδεύον την παραπάνω έκθεση, με αριθμό 
ΤΙ και υπό κλίμακα 1:1000 τοπογραφικό διάγραμμα επί 
υποβάθρου ορθοφωτοχάρτη 2008-2009 της εταιρείας 
«Εθνικό Κτηματολόγιο και Χαρτογράφηση Α.Ε.» (Ε.Κ.Χ.Α. 
Α.Ε.), εξαρτημένο από το Ελληνικό Γεωδαιτικό Σύστημα 
Αναφοράς 1987 (ΕΓΣΑ' 87), το οποίο συντάχθηκε τον 
Νοέμβριο του 2016 από τον ΓΕΩΡΓΙΟΥ ΧΡΗΣΤΟ, ΠΕ Το¬ 
πογράφο Μηχανικό της Περιφερειακής Δ/νσης Δημό¬ 
σιας Περιουσίας Αττικής και θεωρήθηκε από την ΚΩΦΟΥ 
ΕΥΑΓΓΕΛΙΑ, ΠΕΤοπογράφο Μηχανικό, Προϊσταμένη της 
ίδιας υπηρεσίας και απεικονίζει την παράκτια ζώνη στο 
"Λιγονέρι" της νήσου Σπετσών. 

15. Το αριθ. πρωτ. 5502/11 -05-2017 έγγραφο της Περι¬ 
φερειακής Δ/νσης Δημόσιας Περιουσίας Αττικής,Τμήμα 
Β'- Αιγιαλού και Παραλίας από το οποίο προκύπτει ότι η 
περιοχή "ΛιγονέρΓ'της νήσου Σπετσών δεν εμπίπτει στο 
πεδίο εφαρμογής του άρθρου 17 του ν. 2971/2001, τα 
υπόβαθρα των οποίων πρέπει να εξαιρεθούν από την 
ανάρτηση για λόγους εθνικής ασφάλειας. 


16. Τα λοιπά στοιχεία του φακέλου της υπόθεσης, απο¬ 
φασίζουμε: 

1. Επικυρώνουμε την από 16-12-2016 έκθεση της Επι¬ 
τροπής του άρθρου 3 του ν. 2971/2001 καθώς και το 
συνοδεύον αυτή, με αριθμό ΤΙ και υπό κλίμακα 1:1000 
τοπογραφικό διάγραμμα επί υποβάθρου ορθοφωτοχάρ¬ 
τη 2008-2009 της εταιρείας «Εθνικό Κτηματολόγιο και 
Χαρτογράφηση Α.Ε.» (Ε.Κ.Χ.Α. Α.Ε.), εξαρτημένο από το 
Ελληνικό Γεωδαιτικό Σύστημα Αναφοράς 1987 (ΕΓΣΑ' 
87), το οποίο συντάχθηκε τον Νοέμβριο του 2016 από 
τον ΓΕΩΡΓΙΟΥ ΧΡΗΣΤΟ, ΠΕ Τοπογράφο Μηχανικό της 
Περιφερειακής Δ/νσης Δημόσιας Περιουσίας Αττικής 
και θεωρήθηκε από την ΚΩΦΟΥ ΕΥΑΓΓΕΛΙΑ, ΠΕ Τοπο¬ 
γράφο Μηχανικό, Προϊσταμένη της ίδιας υπηρεσίας και 
απεικονίζει την παράκτια ζώνη στο "ΛιγονέρΓ'της νήσου 
Σπετσών. 

Επί του ως άνω υποβάθρου ορθοφωτοχάρτη η Επιτρο¬ 
πή του άρθρου 3 του ν. 2971/2001: 

Α. Καθόρισε την οριογραμμή του αιγιαλού με ερυθρά 
συνεχή πολυγωνική γραμμή, με στοιχεία Α1, Α2,...., Α12, 
Α13, της οποίας οι κορυφές καθορίζονται με ορθογώνιες 
συντεταγμένες του κρατικού τριγωνομετρικού δικτύου 
σε προβολή ΕΓΣΑ' 87. Η κορυφή Α1 της υπό διοικητι¬ 
κό καθορισμό περιοχής ταυτίζεται με την κορυφή του 
διοικητικά καθορισμένου αιγιαλού με την αριθ. 4032/ 
05-02-1969 απόφαση του Νομάρχη Πειραιά (Φ.Ε.Κ. 84/Δ/ 
30-04-1969). 

Στη ζώνη του αιγιαλού υπάρχουν κατασκευές οι οποίες 
δεν εξαιρούνται. 

Β. Καθόρισε την οριογραμμή παραλίας με κίτρινη συ¬ 
νεχή πολυγωνική γραμμή, με στοιχεία Π1, Π2,...., Π12, 
Π13, της οποίας οι κορυφές καθορίζονται με ορθογώνιες 
συντεταγμένες του κρατικού τριγωνομετρικού δικτύου 
σε προβολή ΕΓΣΑ' 87. Η οριογραμμή της παραλίας τί¬ 
θεται παράλληλα προς την οριογραμμή του αιγιαλού 
σε απόσταση 10 μέτρων. Στη ζώνη παραλίας υπάρχουν 
κατασκευές οι οποίες δεν εξαιρούνται. Η ζώνη παραλίας 
θεωρείται απαραίτητη για την εξυπηρέτηση της επικοι¬ 
νωνίας της ξηράς με τη θάλασσα και αντίστροφα, σύμ¬ 
φωνα με την παραγρ. 2 του άρθρου 1 του ν. 2971 /2001. 

Γ. Η Επιτροπή αποφαίνεται ότι στην υπόψη περιοχή 
δεν υφίσταται παλαιός αιγιαλός. 

2. Η παρούσα απόφαση μαζί με την από 16-12-2016 
έκθεση της αρμόδιας Επιτροπής καθώς και το από Νοέμ¬ 
βριο του 2016 τοπογραφικό διάγραμμα που τη συνοδεύ¬ 
ει, να δημοσιευθούν στην Εφημερίδα της Κυβερνήσεως. 

Αθήνα, 7 Ιουνίου 2017 
Ο Συντονιστής Αποκεντρωμένης Διοίκησης 
ΣΠΥΡΙΔΩΝ ΚΟΚΚΙΝΑΚΗΣ 


ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ 
ΤΩΝ ΟΡΙΩΝ ΑΙΓΙΑΛΟΥ ΚΑΙ ΠΑΡΑΛΙΑΣ 
Του άρθρου 3 του ν. 2971/2001 
ΦΕΚ 285/τ.Α'/19-12-2001 

Για τον καθορισμό των οριογραμμών αιγιαλού και 
παραλίας στη θέση «ΛΙΓΟΝΕΡΙ», του δήμου ΣΠΕΤΣΩΝ. 

Στην Αθήνα, σήμερα 16-12-2016 ημέρα Παρασκευή, 
οι παρακάτω υπογράφοντες: 

α) Κωφού Ευαγγελία, ΠΕΤοπογράφος Μηχανικός, Προ- 
ϊσταμένη της Περιφερειακής Διεύθυνσης Δημόσιας Πε¬ 
ριουσίας Αττικής, ως πρόεδρος της Επιτροπής. 

β) Γεωργίου Χρήστος, ΠΕ Τοπογράφος Μηχανικός, 
υπάλληλος της Περιφερειακής Διεύθυνσης Δημόσιας 
Περιουσίας Αττικής, ως μέλος της Επιτροπής. 

γ) ΛιάγγηςΣπύρος, ΠΕ Αρχιτέκτων Μηχανικός Αναπλη¬ 
ρωτής Προϊστάμενος Διεύθυνσης Περιβάλλοντος και 
Χωρικού Σχεδιασμού της Αποκεντρωμένης Διοίκησης 
Αττικής, ως μέλος της Επιτροπής. 

δ) ΑναστασιάδηςΔημήτριος, ΠΕ Αρχιτέκτων Μηχανι¬ 
κός, Προϊστάμενος Υπηρεσίας Δόμησης Δήμου Πειραιά, 
ως μέλος της Επιτροπής και 

ε) Ζούζιας Ευάγγελος, Υποπλοίαρχος Λ/Σ, Λιμενάρχης 
Σπετσών ως μέλος της Επιτροπής, που αποτελούμε την 
παραπάνω Επιτροπή Καθορισμού των Ορίων Αιγιαλού 
και Παραλίας, δυνάμει του άρθρου 3 του ν. 2971/2001 
(Φ.Ε.Κ. 285/τ.Α'/19-12-2001) που συστάθηκε με την 
67775/37412/16-9-2015 απόφαση του Γενικού Γραμμα¬ 
τέα της Αποκεντρωμένης Διοίκησης Αττικής και η οποία 
συγκλήθηκε μετά από την με αριθ. πρωτ. 12143/3017/ 
12-12-2016 πρόσκληση του Προέδρου της Επιτροπής, 
αφού λάβαμε υπόψη: 

1. Την με αριθ. πρωτ. 2548/27-5-2014 αίτηση του Κων¬ 
σταντίνου Σαραντόπουλου. 

2. Την με αριθ. πρωτ. 5748/1-4-15 συμπληρωματική 
αίτηση του Κωνσταντίνου Σαραντόπουλου. 

3. Το με αριθ. πρωτ. οικ. 1481/22-6-2015 έγγραφο της 
Αποκεντρωμένης Διοίκησης Αττικής, Γενική Δ/νση Δα¬ 
σών και Αγροτικών Υποθέσεων, Δ/νση Συντονισμού και 
Επιθεώρησης Δασών. 

4. Το με αριθ. πρωτ. 15427/1739/9-7-15 έγγραφο της 
Περιφερειακής Δ/νσης Δημόσιας Περιουσίας Αττικής. 

5. Την 40325-2-1969 απόφαση του Νομάρχη Πειραιά 
με την οποία καθορίστηκαν τα όρια Αιγιαλού και Παρα¬ 
λίας στη θέση Λιγονέρι Σπετσών (ΦΕΚ 84/Δ/30-4-1969), 

6. Το με αριθμό ΤΙ και υπό κλίμακα 1:1000 τοπογρα- 
φικό διάγραμμα επί υποβάθρου ορθοφωτοχάρτη 2008- 
2009 της Ε.Κ.Χ.Α. Α.Ε., εξαρτημένο από το κρατικό δίκτυο 
(ΕΓΣΑ' 87), το οποίο συντάχθηκε το Νοέμβριο του 2016 
από τον Γεωργίου Χρήστο, Τοπογράφο Μηχανικό Π.Ε. 
της Περιφερειακής Διεύθυνσης Δημόσιας Περιουσίας 
Αττικής και θεωρήθηκε από την Ευαγγελία Κωφού, Το¬ 
πογράφο Μηχανικό ΠΕ, Προϊσταμένη τηςΔιεύθνσης και 
απεικονίζει τη παράκτια ζώνη στο Λιγονέρι Ν. Σπετσών, 

7. Τη σχετική Δικαστηριακή και Διοικητική Νομολογία 
και τις διατάξεις του ν. 2971/2001, όπως ισχύει σήμερα 
και ειδικότερα το άρθρο 9. 

8. Τις διατάξεις του άρθρου 4 «Χάραξη αιγιαλού και πα¬ 
ραλίας» του ν. 2971/2001, όπως αντικαταστάθηκε με το 
άρθρο 11 του ν. 4281/2014 (ΦΕΚ 160/Α/8-8-2014) και ισχύει. 

9. Τις διατάξεις του άρθρου 7Α «Επανακαθορισμός αι- 
γιαλού, παραλίας και παλαιού αιγιαλού» του ν. 2971/2001 
όπως προστέθηκε με το άρθρο 11 του ν. 4281/2014 (ΦΕΚ 
160/Α'), σύμφωνα με το οποίο «Η οριογραμμή του αιγι- 
αλού χαράσεται με κόκκινο χρώμα στους έγχρωμους 
ορθοφωτοχάρτες ακρίβειας με υψομετρική πληροφο¬ 


ρία, κλίμακας τουλάχιστον 1:1000 και φωτοληψίαςετών 
2008-2009 που απεικονίζουν την παράκτια ζώνη εύρους 
τουλάχιστον 300 από την ακτογραμμή...Τα υπόβαθρα 
παρήχθησαν από την εταιρεία Εθνικό Κτηματολόγιο και 
Χαρτογράφηση Α.Ε...». 

10. Το ν. 4321/2015 άρθρο 27, «Ρυθμίσεις καθορισμού 
οριογραμμής αιγιαλού στο πλαίσιο διασφάλισης της δη¬ 
μόσιας περιουσίας». 

11. Τις διαπιστώσεις μελών της επιτροπής μετά από 
επιτόπιο μετάβαση και σχηματισθείσα αντίληψη για το 
πλάτος της βρέχόμενης ζώνης της ξηράς όπως και μετά 
από διαλογική συζήτηση, ότι: 

• Η περιοχή βρίσκεται στη βόρεια πλευρά της Ν. Σπε¬ 
τσών. 

• Η ακτογραμμή στην πλευρά αυτή είναι βραχώδης, 
μορφώνοντας όμως κατά διαστήματα παραλίες με άμμο, 
χαλίκια και κροκάλες. 

■ Η περιοχή έχει μικρά βάθη και γραμμικότητα ως 
προς τις κλίσεις του πυθμένα με αποτέλεσμα η θραύ¬ 
ση του κύματος και η εκτόνωση της ενέργειάς του να 
γίνεται μακριά από την ακτογραμμή, έχοντας μικρή 
επίδραση στη ακτή. Η ισοβαθής των 5 μέτρων ανα¬ 
πτύσσεται σε απόσταση 70 περίπου μέτρων από την 
ακτογραμμή. 

•Το μικρό ανάπτυγμα πελάγουςτης θαλάσσιας έκτα¬ 
σης συμβάλλει στη δημιουργία μικρής έντασης κυμα¬ 
τικού πεδίου. 

• Το φυσικό όριο βλάστησης συνίσταται από πυκνή 
βλάστηση από πεύκα πλησίον της ακτογραμμής. Το 
φυσικό όριο βλάστησης κατά κανόνα αποτελεί σαφή 
ένδειξη του ορίου μέχρι του οποίου φθάνουν οι μέγι¬ 
στες συνήθεις αναβάσεις του κυματισμού και αποτελεί 
κατά τεκμήριο την φυσική θέση της οριογραμμής του 
αιγιαλού. 

• Δεν υπάρχουν παράκτιοι φυσικοί πόροι. 

• Δεν υπάρχουν εγκεκριμένες χωροταξικές κατευθύν¬ 
σεις και χρήσεις γης που να επηρεάζουν την παράκτια 
ζώνη. 

• Η περιοχή της Νήσου Σπετσών βρίσκεται σε διαδικα¬ 
σία κτηματογράφησης για ένταξη στο Εθνικό Κτηματο¬ 
λόγιο, Δεν έχει ξεκινήσει η υποβολή δηλώσεων και δεν 
υπάρχουν οριστικές εγγραφές στο κτηματολόγιο. 

• Η περιοχή χαρακτηρίζεται στο μεγαλύτερο μήκος 
της από ανώμαλο ανάγλυφο. Πλησίον της ακτογραμ¬ 
μής εμφανίζονται απότομα πρανή με υψόμετρα που 
κυμαίνονται μεταξύ 3 και 4 μέτρων (φρύδι πρανούς). 
Οι κλίσεις του εδάφους ανάμεσα σε φρύδι πρανούς και 
ακτογραμμής είναι απότομες. 

• Στην περιοχή ισχύει ο διοικητικός καθορισμός οριο- 
γραμμών αιγιαλού με την 4032/5-2-1969 απόφαση του 
Νομάρχη Πειραιά με την οποία καθορίστηκαν τα όρια 
Αιγιαλού και Παραλίας στη θέση Λιγονέρι Σπετσών μέχρι 
Καστέλλι (ΦΕΚ 84/Δ/30-4-1969). 

• Στην περιοχή υπάρχει δασικό τμήμα σύμφωνα με 
την 366/6-3-2000 πράξη χαρακτηρισμού του Δασάρχη 
πόρου και μετην 12/2001 απόφαση της Α'/θμιας Ε.Ε.Δ.Α.. 

• Οι άνεμοι οι οποίοι επηρεάζουν την περιοχή είναι 
κυρίως ΒΑ και ΝΑ κατεύθυνσης. Βάσει του στατιστικού 
δελτίου ανεμολογικών συνθηκών της Ε.Μ.Υ. του μετεω- 

ρολογικού σταθμού των Σπετσών, οι συνήθως επικρα¬ 
τούσες ακραίες ανεμολογικές συνθήκες, δηλαδή εκείνες 
οι οποίες προκαλούνται από ανέμους εντάσεως μεγαλύ¬ 
τερης ίσης με 8 ΒθΒυίοιΤ, είναι σπάνιες. 

• Σύμφωνα με τα στοιχεία της Υδρογραφικής Υπηρε¬ 
σίας του Γενικού Επιτελείου Ναυτικού, ο πλησιέστερος 
στην περιοχή ενδιαφέροντος σταθμογράφος της ΥΥ 
βρίσκεται στην περιοχή του Λιμένα Πειραιά και το μέ¬ 
γιστο εύρος της παλίρροιας φθάνει το 0.29μ, αποφα¬ 
σίζουμε: 

1. Καθορίζουμε επί του παραπάνω υπόβαθρου ορθο- 
φωτοχάρτη, την οριογραμμή του Αιγιαλού με ερυθρά 
συνεχή πολυγωνική γραμμή, με στοιχεία Α1, Α2,..., Α12, 
Α13, της οποίας οι κορυφές καθορίζονται με ορθογώνιες 
συντεταγμένες του κρατικού τριγωνομετρικού δικτύου 
σε προβολή ΕΓΣΑ87. Η κορυφή Α1 της υπό διοικητικό 
καθορισμό περιοχής ταυτίζεται με κορυφή του διοικη¬ 
τικά καθορισμένου αιγιαλού με ΦΕΚ 84/Δ/1969. Στην 
ζώνη του αιγιαλού υπάρχουν κατασκευές οι οποίες δεν 
εξαιρούνται. Στην υπόψη περιοχή δεν υφίσταται παλιός 
αιγιαλός. 


2. Καθορίζουμε επί του παραπάνω διαγράμματος την 
οριογραμμή της παραλίας με κίτρινη συνεχή πολυγωνική 
γραμμή, με στοιχεία Π1, Π2,..., Π12, Π13 της οποίας οι κο¬ 
ρυφές καθορίζονται με ορθογώνιες συντεταγμένες του 
κρατικού τριγωνομετρικού δικτύου σε προβολή ΕΓΣΑ 
87. Η οριογραμμή της παραλίας τίθεται παράλληλα προς 
την οριογραμμή του αιγιαλού σε απόσταση 10 μέτρων. 
Στην ζώνη παραλίας υπάρχουν κατασκευές οι οποίες δεν 
εξαιρούνται. Η ζώνη παραλίας θεωρείται απαραίτητη 
για την εξυπηρέτηση της επικοινωνίας της ξηράς με τη 
θάλασσα και αντίστροφα, σύμφωνα με τη παραγρ. 2 του 
άρθρου 1 του ν. 2971/2001. 

Η Πρόεδρος 
ΕΥΑΓΓΕΛΙΑ ΚΩΦΟΥ 

Τα Μέλη 

ΧΡΗΣΤΟΣ ΓΕΩΡΓΙΟΥ 
ΣΠΥΡΟΣ ΛΙΑΓΓΗΣ 
ΔΗΜΗΤΡΙΟΣ ΑΝΑΣΤΑΣΙΑΔΗΣ 
ΕΥΑΓΓΕΛΟΣ ΖΟΥΖΙΑΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε . , η/ 
σμίκρυνση κατά ποσοστό τ· I /Ο 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























